CELEX: 32018D1307
Language: lv
Date: 2018-09-27 00:00:00
Title: Komisijas Īstenošanas lēmums (ES) 2018/1307 (2018. gada 27. septembris), ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (izziņots ar dokumenta numuru C(2018) 6382) (Dokuments attiecas uz EEZ.)

28.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 244/117
               
            
         KOMISIJAS ĪSTENOŠANAS LĒMUMS (ES) 2018/1307
         (2018. gada 27. septembris),
         ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs
         
            
               (izziņots ar dokumenta numuru C(2018) 6382)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Īstenošanas lēmums (ES) 2017/247 (3) tika pieņemts pēc augsti patogēnās H5 apakštipa putnu gripas uzliesmojumiem vairākās dalībvalstīs (“attiecīgās dalībvalstis”) un pēc tam, kad attiecīgo dalībvalstu kompetentās iestādes saskaņā ar Padomes Direktīvas 2005/94/EK (4) 16. panta 1. punktu bija izveidojušas aizsardzības zonas un uzraudzības zonas.
                  
               
                     (2)
                  
                  
                     Īstenošanas lēmumā (ES) 2017/247 paredzēts, ka aizsardzības un uzraudzības zonās, ko saskaņā ar Direktīvu 2005/94/EK izveido attiecīgo dalībvalstu kompetentās iestādes, ir jāiekļauj vismaz tie apgabali, kuri kā aizsardzības zonas un uzraudzības zonas norādīti minētā īstenošanas lēmuma pielikumā. Īstenošanas lēmumā (ES) 2017/247 arī noteikts, ka aizsardzības zonās un uzraudzības zonās piemērojamie pasākumi, kā paredzēts Direktīvas 2005/94/EK 29. panta 1. punktā un 31. pantā, jāsaglabā vismaz līdz datumiem, kas attiecībā uz šīm zonām noteikti minētā īstenošanas lēmuma pielikumā.
                  
               
                     (3)
                  
                  
                     Īstenošanas lēmums (ES) 2017/247 kopš tā pieņemšanas dienas ir vairākkārt grozīts, lai ņemtu vērā putnu gripas epidemioloģiskās situācijas attīstību Savienībā. Konkrētāk, Īstenošanas lēmums (ES) 2017/247 tika grozīts ar Komisijas Īstenošanas lēmumu (ES) 2017/696 (5), lai paredzētu noteikumus, kuri jāievēro, veicot diennakti vecu cāļu nosūtīšanu no Īstenošanas lēmuma (ES) 2017/247 pielikumā norādītajiem apgabaliem. Minētajā grozījumā ņemts vērā tas, ka diennakti veci cāļi augsti patogēnās putnu gripas izplatībā salīdzinājumā ar citām mājputnu izcelsmes precēm rada ļoti niecīgu risku.
                  
               
                     (4)
                  
                  
                     Pēc tam Īstenošanas lēmums (ES) 2017/247 tika grozīts ar Komisijas Īstenošanas lēmumu (ES) 2017/1841 (6), lai stiprinātu slimības kontroles pasākumus, kas piemērojami gadījumos, kad pastāv paaugstināts augsti patogēnās putnu gripas izplatības risks. Tāpēc tagad Īstenošanas lēmums (ES) 2017/247 paredz, ka attiecīgajās dalībvalstīs pēc augsti patogēnās putnu gripas uzliesmojuma vai uzliesmojumiem Savienības līmenī jāizveido vēl citas ierobežojumu zonas, kā minēts Direktīvas 2005/94/EK 16. panta 4. punktā, kā arī jānosaka tajās piemērojamo pasākumu ilgums. Šobrīd Īstenošanas lēmums (ES) 2017/247 paredz arī noteikumus, kas jāievēro, veicot dzīvu mājputnu, diennakti vecu cāļu un inkubējamu olu nosūtīšanu no citām ierobežojumu zonām uz citām dalībvalstīm atbilstoši konkrētiem nosacījumiem.
                  
               
                     (5)
                  
                  
                     Turklāt Īstenošanas lēmuma (ES) 2017/247 pielikums ir vairākkārt grozīts, galvenokārt lai ņemtu vērā to, kā mainījušās robežas aizsardzības un uzraudzības zonām, ko attiecīgās dalībvalstis izveidojušas saskaņā ar Direktīvu 2005/94/EK.
                  
               
                     (6)
                  
                  
                     Īstenošanas lēmuma (ES) 2017/247 pielikums pēdējoreiz tika grozīts ar Komisijas Īstenošanas lēmumu (ES) 2018/1044 (7) pēc tam, kad Bulgārija bija paziņojusi par vēl vienu augsti patogēnās putnu gripas uzliesmojumu kādā mājputnu saimniecībā minētās dalībvalsts Dobričas reģionā. Turklāt Bulgārija paziņoja Komisijai, ka pēc šā slimības uzliesmojuma tā pienācīgi veikusi vajadzīgos pasākumus atbilstoši Direktīvai 2005/94/EK, tostarp ap inficēto mājputnu saimniecību izveidojusi aizsardzības un uzraudzības zonas.
                  
               
                     (7)
                  
                  
                     Pēc Īstenošanas lēmuma (ES) 2017/247 pēdējās grozīšanas ar Īstenošanas lēmumu (ES) 2018/1044 Bulgārija Komisijai ir paziņojusi par jaunu augsti patogēnās H5 apakštipa putnu gripas uzliesmojumu kādā mājputnu saimniecībā minētās dalībvalsts Plovdivas reģionā.
                  
               
                     (8)
                  
                  
                     Bulgārija Komisijai ir arī paziņojusi, ka pēc šā jaunā uzliesmojuma ir veikusi vajadzīgos pasākumus atbilstoši Direktīvai 2005/94/EK, tostarp izveidojusi aizsardzības zonu un uzraudzības zonu ap inficēto mājputnu saimniecību minētajā dalībvalstī.
                  
               
                     (9)
                  
                  
                     Komisija sadarbībā ar Bulgāriju ir izskatījusi minētos pasākumus un atzīst, ka aizsardzības un uzraudzības zonu robežas, ko noteikusi Bulgārijas kompetentā iestāde, atrodas pietiekami tālu no mājputnu saimniecības, kurā bija apstiprināts jaunais slimības uzliesmojums.
                  
               
                     (10)
                  
                  
                     Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus šķēršļus tirdzniecībai, ir nepieciešams Savienības līmenī sadarbībā ar Bulgāriju steidzami aprakstīt Bulgārijā izveidotās aizsardzības un uzraudzības zonas, kuras pēc jaunā augsti patogēnās putnu gripas uzliesmojuma šajā dalībvalstī izveidotas saskaņā ar Direktīvu 2005/94/EK.
                  
               
                     (11)
                  
                  
                     Tāpēc Īstenošanas lēmums (ES) 2017/247 būtu jāatjaunina, lai ņemtu vērā jaunāko augsti patogēnās putnu gripas epidemioloģisko situāciju Bulgārijā. Proti, Īstenošanas lēmuma (ES) 2017/247 pielikumā būtu jānorāda Bulgārijā no jauna izveidotās aizsardzības un uzraudzības zonas, uz kurām tagad attiecas Direktīvā 2005/94/EK noteiktie ierobežojumi.
                  
               
                     (12)
                  
                  
                     Īstenošanas lēmuma (ES) 2017/247 piemērošanas termiņš ir 2018. gada 31. decembris. Ņemot vērā to, ka arvien tiek konstatēti augsti patogēnās putnu gripas vīrusa gadījumi savvaļas putniem, un jo īpaši esošo uzliesmojumu, kas apstiprināts mājputnu saimniecībā Plovdivas reģionā Bulgārijā, turpmāku slimības uzliesmojumu risks mājputniem un nebrīvē turētiem putniem palielinās. Tāpēc Īstenošanas lēmuma (ES) 2017/247 piemērošanas laikposmu būtu lietderīgi pagarināt līdz 2019. gada 31. decembrim. Šāds pagarinājums ņemtu vērā pašreizējo notikumu attīstību attiecībā uz augsti patogēnās putnu gripas epidemioloģisko situāciju Savienībā un saistītos dzīvnieku veselības riskus, kas izriet no turpmākiem iespējamiem minētās slimības uzliesmojumiem, kā arī pieredzi, kas gūta, neseno epidēmiju laikā piemērojot aizsargpasākumus, kuri ir izrādījušies sekmīgi, lai līdz minimumam ierobežotu laterālu izplatīšanos starp mājputnu saimniecībām, pieļaujot vien nelielu izplatīšanos dažās dalībvalstīs, kurās ir konkrēta veida mājas ūdensputnu ražošanas sistēmas.
                  
               
                     (13)
                  
                  
                     Īstenošanas lēmuma (ES) 2017/247 pielikums būtu jāgroza, lai pēc jaunā augsti patogēnās putnu gripas uzliesmojuma minētajā dalībvalstī atjauninātu Savienības līmeņa reģionalizāciju un minētajā pielikumā iekļautu saskaņā ar Direktīvu 2005/94/EK Bulgārijā izveidotās aizsardzības un uzraudzības zonas, kā arī lai noteiktu tajās piemērojamo ierobežojumu termiņu.
                  
               
                     (14)
                  
                  
                     Tāpēc Īstenošanas lēmums (ES) 2017/247 būtu attiecīgi jāgroza.
                  
               
                     (15)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2017/247 groza šādi:
            
                        1)
                     
                     
                        5. pantā datumu “2018. gada 31. decembrim” aizstāj ar datumu “2019. gada 31. decembrim”;
                     
                  
                        2)
                     
                     
                        Īstenošanas lēmuma (ES) 2017/247 pielikumu groza saskaņā ar šā lēmuma pielikumu.
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2018. gada 27. septembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas 2017. gada 9. februāra Īstenošanas lēmums (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 36, 11.2.2017., 62. lpp.).
         
            (4)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
         
            (5)  Komisijas 2017. gada 11. aprīļa Īstenošanas lēmums (ES) 2017/696, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 101, 13.4.2017., 80. lpp.).
         
            (6)  Komisijas 2017. gada 10. oktobra Īstenošanas lēmums (ES) 2017/1841, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 261, 11.10.2017., 26. lpp.).
         
            (7)  Komisijas 2018. gada 23. jūlija Īstenošanas lēmums (ES) 2018/1044, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 188, 25.7.2018., 12. lpp.).
      
      
         
            PIELIKUMS
            Īstenošanas lēmuma (ES) 2017/247 pielikumu groza šādi:
            
                        1)
                     
                     
                        A daļā ierakstu par Bulgāriju aizstāj ar šādu:
                        “Dalībvalsts: Bulgārija
                        
                        
                                    Aptvertais apgabals
                                 
                                 
                                    Datums, līdz kuram piemērojams saskaņā ar Direktīvas 2005/94/EK 29. panta 1. punktu
                                 
                              
                                    Plovdivas reģions
                                 
                              
                                    Maricas pašvaldība:
                                    
                                                —
                                             
                                             
                                                
                                                   Trilistnik
                                                
                                             
                                          
                                 
                                    12.10.2018.”;
                                 
                              
                                    Rakovskas pašvaldība:
                                    
                                                —
                                             
                                             
                                                
                                                   Stryama – valsts medību saimniecība Chekeritsa
                                                
                                             
                                          
                              
                  
                        2)
                     
                     
                        B daļā ierakstu par Bulgāriju aizstāj ar šādu:
                        “Dalībvalsts: Bulgārija
                        
                        
                                    Aptvertais apgabals
                                 
                                 
                                    Datums, līdz kuram piemērojams saskaņā ar Direktīvas 2005/94/EK 31. pantu
                                 
                              
                                    Plovdivas reģions
                                 
                              
                                    Maricas pašvaldība:
                                    
                                                —
                                             
                                             
                                                
                                                   Trilistnik
                                                
                                             
                                          
                                                —
                                             
                                             
                                                
                                                   Stryama – valsts medību saimniecība Chekeritsa
                                                
                                             
                                          
                                 
                                    12.10.2018.– 21.10.2018.
                                 
                              
                                    Maricas pašvaldība:
                                    
                                                —
                                             
                                             
                                                
                                                   Rogosh
                                                
                                             
                                          
                                                —
                                             
                                             
                                                
                                                   Skutare
                                                
                                             
                                          
                                                —
                                             
                                             
                                                
                                                   Manole
                                                
                                             
                                          
                                                —
                                             
                                             
                                                
                                                   Manolsko Konare
                                                
                                             
                                          
                                                —
                                             
                                             
                                                
                                                   Yasno pole
                                                
                                             
                                          
                                                —
                                             
                                             
                                                
                                                   Dink
                                                
                                             
                                          
                                                —
                                             
                                             
                                                
                                                   Krislovo
                                                
                                             
                                          
                                                —
                                             
                                             
                                                
                                                   Kalekovets
                                                
                                             
                                          
                                                —
                                             
                                             
                                                
                                                   Zhelyazno
                                                
                                             
                                          
                                                —
                                             
                                             
                                                
                                                   Voivodino
                                                
                                             
                                          
                                                —
                                             
                                             
                                                
                                                   Sadovo
                                                
                                             
                                          
                                 
                                    21.10.2018.”
                                 
                              
                                    Rakovskas pašvaldība:
                                    
                                                —
                                             
                                             
                                                
                                                   Rakovski
                                                
                                             
                                          
                                                —
                                             
                                             
                                                
                                                   Shishmatsi
                                                
                                             
                                          
                                                —
                                             
                                             
                                                
                                                   Stryama